arnastofnun/IGC-2024 huggingface dataset:
S-583/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. ágúst 2016, á hendur S-kk-þgf Þ-kk-þgf Þ-kk-þgf, kennitala 000000-0000, Dúfnahólum 4, Reykjavík, fyrir umferðarlagabrot með því að hafa, mánudaginn 30. maí 2016, ekið bifreiðinni RU-518 sviptur ökurétti og óhæfur til að stjórna henni örugglega vegna áhrifa ávana- og fíkniefna (í þvagi fannst amfetamín og tetrahýdrókannabínólsýra) suður Breiðholtsbraut í Reykjavík, til móts við Norðlingaholt, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1990. Samkvæmt framlögðu sakavottorði, dagsettu 24. ágúst 2016, hefur ákærði nú í fimmta sinn verið fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og í fjórða sinn fundinn sekur um að aka sviptur ökurétti. Við ákvörðun refsingar er tekið tillit til þess að tilgreind ávana- og fíkniefni fundust aðeins í þvagi ákærða. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í nítíu daga.

Með vísan til lagaákvæða í ákæru er áréttuð ævilöng svipting ökuréttar ákærða, frá uppkvaðningu dóms þessa að telja.

Ákærði greiði 153.269 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Þ-kk-nf Þ-kk-nf, sæti fangelsi í nítíu daga.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði 153.269 krónur í sakarkostnað.

V-kvk-nf S-kvk-nf
S-587/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. ágúst 2016, á hendur M-x-x J-x-x C-x-x, kennitala 000000-0000, Sléttahrauni 27, Hafnarfirði, fyrir þjófnað með því að hafa, laugardaginn 28. maí 2016, í verslun Hagkaupa, Kringlunni í Reykjavík, stolið snyrtivörum samtals að verðmæti 31.892 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærði er fæddur í apríl 1985. Samkvæmt framlögðu sakavottorði, dagsettu 24. ágúst 2016, hefur ákærði þrisvar sinnum áður verið fundinn sekur um þjófnað. Með dómi Héraðsdóms Reykjaness, uppkveðnum 10. júní 2016, var ákærða gert að sæta fangelsi í fjóra mánuði, skilorðsbundið í þrjú ár, fyrir þjófnað. Það brot sem ákærði er sakfelldur fyrir í þessu máli var framið fyrir uppkvaðningu dómsins og verður ákærða því dæmdur hegningarauki nú í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga. Ekki þykja efni til að skilorðsbinda refsinguna.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x J-x-x C-x-x, sæti fangelsi í þrjátíu daga.

V-kvk-nf S-kvk-nf
S-605/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 13. október sl., á hendur B-kk-þgf M-kk-þgf B-kk-þgf, kt. 000000-0000, óstaðsettum í hús, Reykjavík, „fyrir eftirtalin brot framin á árinu 2015:

I.

Þjófnaði:

1. Aðfaranótt sunnudagsins 28. júní í verslun Iceland við Engihjalla 8 í Kópavogi, stolið matvöru samtals að verðmæti kr. 47.626.

2. Mánudaginn 29. júní í verslun Krónunnar Við Bíldshöfða 16 í Reykjavík, stolið matvöru samtals að verðmæti kr. 44.083.

3. Þriðjudaginn 28. júlí í verslun Bónuss við Laugaveg 59 í Reykjavík, stolið matvöru og fatnaði, samtals að verðmæti kr. 4.570.

4. Föstudaginn 31. júlí í verslun Elko við Skeifuna 7 í Reykjavík, stolið USB minnislykli og dvd spilara, samtals að verðmæti kr. 9.390.

Teljast brot þessi varða við 1. mgr. 244. gr. almennra hegningarlaga nr. 19/1940.

II.

Fíkniefnalagabrot með því að hafa þriðjudaginn 28. júlí þar sem lögregla hafði afskipti af ákærða á Hlemmi Squere við Hlemmtorg í Reykjavík, haft í vörslum sínum 33,61 g af kannabislaufum og 2,28 g af kannabisstönglum sem lögregla fann við leit í bakpoka ákærða.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, samtals 33,61 g af kannabislaufum og 2,28 g af kannabisstönglum, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Verður refsing hans því ákveðin fangelsi í 2 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði sæti upptöku á 33,61 g af kannabislaufum og 2.28 g af kannabisstönglum. Ákærði greiði málsvarnarþóknun skipaðs verjanda síns, J-kk-ef E-kk-ef hrl. 204.600 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf M-kk-nf B-kk-nf, sæti fangelsi í 2 mánuði. Fullnustu refsingarinnar er frestað og fellur hún niður að liðnum 2 árum frá deginum í dag að telja, haldi ákærði almennt skilorð samkvæmt 57. gr. almennra hegningarlaga nr. 19/1940, sbr. 4. gr. laga nr. 22/195

Ákærði sæti upptöku á 33,61 g af kannabislaufum og 2.28 g af kannabisstönglum.

Ákærði greiði málsvarnarþóknun skipaðs verjanda síns, J-kk-ef E-kk-ef hrl. 204.600 krónur.

A-kk-nf Í-kk-nf
S-662/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. september 2016, á hendur S-kk-þgf Þ-kk-þgf S-kk-þgf, kennitala 000000-0000, óstaðsettum í húsi, fyrir umferðarlagabrot með því að hafa, að morgni laugardagsins 30. apríl 2016, ekið bifreiðinni UK-479 sviptur ökurétti og undir áhrifum áfengis (vínandamagn í blóði 0,52‰) austur Hringbraut í Reykjavík og suður Suðurgötu uns aksturinn var stöðvaður á bifreiðaplani austan við Hótel Sögu.

Teljast brot þessi varða við 1. sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en verjandi hans mætti við þingfestingu málsins og fyrirtöku þess í dag. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Verjandi fer fram á vægustu refsingu og hæfilega þóknun sér til handa.

Ákærði er fæddur í ágúst 1980. Samkvæmt framlögðu sakavottorði, dagsettu 31. ágúst 2016, á ákærði að baki nokkurn sakaferil. Með dómi Héraðsdóms Reykjavíkur, uppkveðnum 31. maí 2016, var ákærða gert að sæta fangelsi í fjóra mánuði, meðal annars fyrir að aka sviptur ökurétti og óhæfur til að stjórna bifreið örugglega vegna áhrifa ávana- og fíkniefna. Þau brot sem ákærði er sakfelldur fyrir í þessu máli voru framin fyrir uppkvaðningu dómsins og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Við ákvörðun refsingar er miðað við að ákærði sé nú í sjötta sinn fundinn sekur um að aka undir áhrifum áfengis og/eða óhæfur til að stjórna bifreið örugglega vegna áhrifa ávana- og fíkniefna og í fimmta sinn fundinn sekur um að aka sviptur ökurétti. Með hliðsjón af sakarefni þessa máls og í samræmi við dómvenju þykir refsing ákærða hæfilega ákveðin fangelsi í 105 daga.

Ákærði greiði málsvarnarþóknun skipaðs verjanda síns, S-kk-ef S-kk-ef hdl., 80.600 krónur, að meðtöldum virðisaukaskatti, og 24.255 krónur í annan sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Þ-kk-nf S-kk-nf, sæti fangelsi í 105 daga.

Ákærði greiði málsvarnarþóknun skipaðs verjanda síns, S-kk-ef S-kk-ef hdl., 80.600 krónur og 24.255 krónur í annan sakarkostnað.

V-kvk-nf S-kvk-nf
S-664/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. september 2016, á hendur A-kk-þgf H-kk-þgf Ó-kk-þgf, kennitala 000000-0000, Oddagötu 1, Höfðahreppi, fyrir umferðarlagabrot með því að hafa, laugardaginn 28. maí 2016, ekið bifreiðinni FE-577 sviptur ökurétti um Hafnarfjarðarveg, við verslunina Aktu taktu að Ásgarði í Garðabæ, uns aksturinn var stöðvaður.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í september 1976. Samkvæmt framlögðu sakavottorði, dagsettu 31. ágúst 2016, á ákærði að baki nokkurn sakaferil. Með dómi Héraðsdóms Norðurlands Vestra, uppkveðnum 5. nóvember 2015, var ákærða dæmdur hegningarauki við dóm sama dómstóls, uppkveðinn 28. september sama ár. Með síðari dóminum var ákærði fundinn sekur um að aka sviptur ökurétti en hefði réttilega átt að vera fundinn sekur um að aka án ökuréttinda. Við ákvörðun refsingar er miðað við að ákærði sé nú í fjórða sinn fundinn sekur um að aka sviptur ökurétti. Í samræmi við dómvenju þykir refsing ákærða hæfilega ákveðin fangelsi í sextíu daga.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf H-kk-nf Ó-kk-nf, sæti fangelsi í sextíu daga.

V-kvk-nf S-kvk-nf
S-666/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. september 2016, á hendur O-kk-þgf A-kk-þgf, kennitala 000000-0000, Naustabryggju 29, Reykjavík, fyrir umferðarlagabrot með því að hafa, sunnudaginn 29. maí 2016, ekið bifreiðinni DX-869 sviptur ökuréttindum um Skemmuveg í Reykjavík, að Smiðjuvegi, uns aksturinn var stöðvaður.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti þing við þingfestingu málsins en hefur ekki sótt þing síðan og hefur ekki boðað forföll. Ákærða var birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði er fæddur í desember 1983. Samkvæmt framlögðu sakavottorði, dagsettu 31. ágúst 2016, hefur ákærði margítrekað verið fundinn sekur um umferðarlagabrot. Við ákvörðun refsingar er miðað við að ákærði sé nú í sjötta sinn fundinn sekur um að aka sviptur ökurétti. Í samræmi við dómvenju þykir refsing ákærða hæfilega ákveðin fangelsi í fjóra mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 96.720 krónur, að meðtöldum virðisaukaskatti.

Annan sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, O-kk-nf A-kk-nf, sæti fangelsi í fjóra mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 96.720 krónur.

V-kvk-nf S-kvk-nf
S-677/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. september 2016, á hendur B-kk-þgf Þ-kk-þgf T-kk-þgf, kennitala 000000-0000, Hraunbæ 38, Reykjavík, fyrir umferðarlagabrot með því að hafa, sunnudaginn 27. mars 2016, ekið bifreiðinni MY-162 án þess að hafa öðlast ökurétt og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,9 ng/ml) um Flétturima í Reykjavík, við hús nr. 2, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í febrúar 1990. Samkvæmt framlögðu sakavottorði, dagsettu 31. ágúst 2016, á ákærði að baki nokkurn sakaferil. Við ákvörðun refsingar er miðað við að ákærði sé nú í þriðja sinn fundinn sekur um að aka undir áhrifum áfengis eða óhæfur til að stjórna bifreið örugglega vegna áhrifa ávana- og fíkniefna. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í þrjátíu daga.

Með vísan til lagaákvæða í ákæru er ákærði sviptur ökurétti ævilangt, frá birtingu dóms þessa að telja.

Ákærði greiði 87.014 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Þ-kk-nf T-kk-nf, sæti fangelsi í þrjátíu daga.

Ákærði er sviptur ökurétti ævilangt, frá birtingu dóms þessa að telja.

Ákærði greiði 87.014 krónur í sakarkostnað.

V-kvk-nf S-kvk-nf
S-679/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 6. september 2016 "á hendur B-kk-þgf Þ-kk-þgf S-kk-þgf, Yrsufelli 3, Reykjavík, fyrir fíkniefnalagabrot, með því að hafa miðvikudaginn 18. nóvember 2015, að Írabakka 4 í Reykjavík, haft í vörslum sínum í sölu- og dreifingarskyni samtals 76,16 g af amfetamíni, sem lögreglan fann við leit.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 76,16 g af amfetamíni, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001."

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði er fæddur í október 1982. Hann á að baki sakaferil. Hann var dæmdur í sekt með dómi héraðsdóms 9. júní 2016. Brot nú er hegningarauki og verður refsing á kveðin með hliðsjón af 78. gr. laga nr. 19/1940. Með hliðsjón af því er refsing ákærða ákveðin fangelsi í 4 mánuði, sem bundið verður skilorði, svo sem í dómsorði mælt er fyrir um.

Upptaka fer fram sem nánar greinir í dómsorði

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, B-kk-nf Þ-kk-nf S-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk skulu gerð til ríkissjóðs 76,16 g af amfetamíni sem lögregla haldlagði við rannsókn málsins.

S-kk-nf S-kk-nf.
S-685/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 17. nóvember sl., á hendur D-kk-þgf A-kk-þgf G-kk-þgf, Reykjavík, „fyrir eftirtalin fíkniefnalagabrot, framin á árinu 2015 með því að hafa:

1. föstudaginn 15. maí, haft í vörslum sínum í sölu og dreifingarskyni á heimili föður síns að [...] í Reykjavík 200,07 g af maríjúana sem lögregla lagði hald á og með því að hafa laugardaginn 16. maí haft í vörslum sínum á heimili sínu að [...] í Reykjavík 7,63 g af maríjúana og 4,54 g af amfetamíni sem hann framvísaði til lögreglu og lagt var hald á.

2. fimmtudaginn 28. maí, haft í vörslum sínum í sölu og dreifingarskyni utandyra við veitingastaðinn [...] í Reykjavík 17,51 g af maríjúana sem hann framvísaði lögreglu og lagt var hald á og með því að hafa í vörslum sínum á heimili sínu að [..] í Reykjavík 27,06 g af maríhúana sem hann framvísaði lögreglu og lagt var hald á.

Teljast brot þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2001

Þess er krafist að ákærði verði dæmdur til refsingar og til greiðslu alls sakarkostnaðar og jafnframt að 252,27 g af maríjúana sem lagt var hald á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess krafist að ákærði sæti upptöku skv. heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 á samtals 9.000 kr. sem lögregla lagði hald á (mál nr. 007-2015-30378) og aflað var með ólögmætri sölu ávana- og fíkniefna.“

Við þingfestingu málsins krafðist ákæruvaldið þess að upptæk yrðu gerð 4,54 g af amfetamíni.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 30 daga. Ákærði sæti upptöku á 252,27 g af maríjúana, 4.54 g af amfetamíni og 9.000 krónum. Ákærði greiði málsvarnarþóknun skipaðs verjanda síns, V-kk-ef V-kk-ef hrl. 102.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði D-kk-nf A-kk-nf, sæti fangelsi í 30 daga.

Ákærði sæti upptöku á 252,27 g af maríjúana, 4.54 g af amfetamíni og 9.000 krónum.

Ákærði greiði málsvarnarþóknun skipaðs verjanda síns, V-kk-ef V-kk-ef hrl. 102.300 krónur.

A-kk-nf Í-kk-nf
S-690/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. september 2016, á hendur I-kk-þgf P-kk-þgf B-kk-þgf, kennitala 000000-0000, Leiðhömrum 11, Reykjavík, fyrir umferðarlagabrot með því að hafa, aðfaranótt sunnudagsins 10. apríl 2016, ekið bifreiðinni FJ-U16 undir áhrifum áfengis (vínandamagn í blóði 0,88‰) og sviptur ökuréttindum að bensíndælu við Select að Suðurfelli í Reykjavík.

Teljast brot þessi varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1991. Samkvæmt framlögðu sakavottorði, dagsettu 6. september 2016, hefur ákærði nú í annað sinn verið fundinn sekur um að aka sviptur ökurétti og í fjórða sinn verið fundinn sekur um að aka undir áhrifum áfengis og/eða óhæfur til að stjórna bifreið örugglega vegna áhrifa ávana- og fíkniefna. Með dómi Héraðsdóms Reykjavíkur, uppkveðnum 4. febrúar 2015, var ákærða gert að sæta fangelsi í þrjátíu daga fyrir umferðarlagabrot. Hinn 20. nóvember 2015 var ákærða veitt reynslulausn á eftirstöðvum fangelsisrefsingarinnar, fimmtán dögum, í eitt ár. Með brotum þeim sem ákærði er sakfelldur fyrir í þessu máli hefur hann rofið skilorð reynslulausnarinnar, sbr. 2. mgr. 64. gr. laga nr. 49/2005 um fullnustu refsinga. Refsing sú sem ákærði hefur nú unnið til fer fram úr sektum og verður þar af leiðandi að taka reynslulausnina upp og dæma ákærða refsingu í einu lagi, sbr. 77. gr. og 60. gr. almennra hegningarlaga nr. 19/1940, sbr. og 1. mgr. 65. gr. laga nr. 49/2005. Þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er áréttuð ævilöng svipting ökuréttar ákærða, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, B-kk-ef H-kk-ef B-kk-ef hdl., 96.720 krónur, að meðtöldum virðisaukaskatti, og 60.008 krónur í annan sakarkostnað.

Af hálfu ákæruvaldsins flutti málið E-kk-nf S-kk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf P-kk-nf B-kk-nf, sæti fangelsi í 75 daga.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, B-kk-ef H-kk-ef B-kk-ef hdl., 96.720 krónur og 60.008 krónur í annan sakarkostnað.

V-kvk-nf S-kvk-nf